
  KUORTANEEN KUNNAN YMPÄRISTÖNSUOJELUVIRANOMAISEN TAKSA 
1 § Soveltamisala
1.1 Ympäristönsuojelulain (527/2014) ja jätelain (646/2011) mukaisten lupien, ilmoitusten ja muiden asioiden käsittelystä sekä vesilain (587/2011) mukaisten asioiden käsittelystä kunnan ympäristönsuojeluviranomaisessa peritään käsittelymaksu tämän taksan ja perustelujen mukaisesti. Valvonnassa maksu peritään YSL 205 §:n nojalla valvontaohjelmaan perustuvien luvanvaraisten ja rekisteröitävien toimintojen määräaikaistarkastuksista ja muusta ohjelmaan perustuvasta valvonnasta sekä tarkastuksista, jotka ovat tarpeen YSL 175 tai 176 §:ssä tarkoitetun kiellon tai määräyksen noudattamisen valvomiseksi tai 181 §:ssä tarkoitetun toiminnan keskeyttämisen valvomiseksi.

2 § Maksujen määräytymisperusteet
2.1 Ympäristönsuojeluviranomaisen maksut perustuvat kohdassa 1.1 mainittujen asioiden käsittelyn ja tarkastusten keskimääräiseen omakustannusarvoon, joka sisältää asian käsittelystä viranomaiselle aiheutuneet kokonaiskustannukset.

2.2 Kokonaiskustannuksiin kuuluvat asian käsittelystä aiheutuvien erilliskustannusten lisäksi käsittelyn aiheuttama osuus hallinto-, toimitila- ja pääomakustannuksista sekä muista viranomaisen yhteiskustannuksista. Lupapäätöksissä kokonaiskustannuksiin kuuluvat lisäksi asianosaisten kuulemisesta sekä hakemuksen ja päätöksen tiedottamisesta aiheutuvat kulut.

2.3 Kunnan ympäristönsuojeluviranomaisen asian käsittelyn omakustannusarvo on 54 euroa tunnilta.

3 § Lupien, ilmoitusten ja muiden asioiden käsittelymaksut
3.1 Lupien, ilmoitusten ja muiden asioiden käsittelystä perittävät maksut on esitetty liitteenä olevassa maksutaulukossa.

4 § Menettelyn laajuudesta johtuva maksu
4.1. Edellä 3 §:ssä mainitun perusmaksun lisäksi peritään asian käsittelystä seuraavat maksut:

a) asiantuntijaviranomaisen lausunto erillisen laskun mukaisesti tai vähintään 100 euroa lausunnolta,

b) konsultti- tai asiantuntijaselvitys erillisen laskun mukaisesti,

c) ympäristönsuojeluasetuksen 13 §:n 2 momentissa tarkoitetun kuulemistilaisuuden järjestämisestä aiheutuvat kulut, kuten kokouspalkkiot, matkakulut ja tilavuokrat, vähintään 100 euroa tilaisuudelta.

5 § Maksun alentaminen
5.1 Käsittelymaksu voidaan määrätä enintään 3 §:n mukaista maksua pienemmäksi, mikäli

a) asian käsittelyn vaatima työmäärä on keskimääräistä vähäisempi

b) kyseessä on toiminnan olennaista muuttamista tai lupapäätöksen tarkistamista koskeva hakemus tai kyseessä on ilmoituksen uudistaminen,

c) kyseessä on ympäristönsuojelulain 28 §:n 2 momentissa tarkoitetun toiminnan edellyttämä ympäristölupa.

5.2 Luvan tai ilmoituspäätöksen tarkistamisesta, teknisluontoisesta muuttamisesta tai muusta lupamääräysten vähäisestä muutoksesta, jonka vaatima työmäärä on merkittävästi keskimääräistä pienempi, voidaan käsittelymaksua alentaa enintään 50 %.

5.3 Jos hakijalla on käytössä varmennettu ympäristöasioiden hallintajärjestelmä tai muu vastaava järjestelmä, joka vähentää laitoksen toiminnan selvitystarvetta tai tarkkailua ja seurantaa koskevia lupamääräyksiä, voidaan käsittelymaksua alentaa enintään 20 %.

5.4 Eläinsuojien käsittelymaksua voidaan alentaa enintään 20 %, mikäli kyseisellä tilalla toteutetaan maatalouden ympäristötukijärjestelmään liittyviä vapaaehtoisia vesiensuojelutoimenpiteitä. Vaihtoehtoisesti maksua voidaan pienentää 10 %, mikäli hakijalla on maatilojen energiansäästösopimus.

5.5 Valvontamaksua voidaan alentaa, kun valvontakohteena on mikroyritys. Alle 10 työntekijän yritys, jonka tase tai liikevaihto on alle 2 miljoonaa euroa, on mikroyritys. (YSL 206 §)

6 § Maksun kohtuullistaminen
6.1 Milloin tämän taksan soveltaminen johtaa luvan, ilmoituksen, rekisteröinnin tai muun asian käsittelyn laajuus ja työmäärä huomioon ottaen kohtuuttoman pieneen tai suureen maksuun, voidaan erityistapauksissa käsittelymaksu periä 3 §:n mukaisista maksuista poiketen myös asian käsittelyajan perusteella lasketun omakustannusarvon ja muiden asian käsittelystä aiheutuneiden erilliskustannusten perusteella. Tällöin maksun määräämiseen tulee liittää laskelmaperuste maksulle sekä erittely muista erilliskustannuksista.

6.2 Jos lupahakemukseen sisältyy varsinaisen toiminnan lisäksi useampi lupavelvollinen toiminta, peritään kustakin muusta toiminnosta 50 % 3 §:n mukaisesta maksusta. Maksun kohtuullistamisessa noudatetaan kohdan 6.1 velvoitteita.

7 § Hakemuksen, ilmoituksen tai muun asian peruuttaminen tai raukeaminen
7.1 Mikäli hakija peruuttaa hakemuksensa, ilmoituksensa tai muun asiansa taikka asian käsittely kunnan ympäristönsuojeluviranomaisessa raukeaa muusta syystä ennen päätöksen antamista ja viranomainen on ryhtynyt olennaisiin toimiin hakemuksen käsittelemiseksi, peritään ilman erillistä päätöstä 3 §:n mukaisesta maksusta 50 prosenttia sekä muut asian käsittelystä siihen mennessä aiheutuneet kustannukset.

8 § Hakemuksen tai ilmoituksen hylkääminen tai tutkimatta jättäminen
8.1 Hakemuksesta tai ilmoituksesta, josta on tehty hylkäävä päätös, peritään 3 §:n mukainen maksu. Mikäli hylkäävän päätöksen perusteet ovat niin selkeät, että asian laajemmalle käsittelylle ei ole ollut perusteita, voi perittävää maksua alentaa 3 §:n mukaisesta maksusta korkeintaan 50 %.

8.2 Jos hakemusta tai ilmoitusta ei oteta tutkittavaksi, maksua ei peritä.

9 § Palautetun asian käsittelymaksu
9.1 Tuomioistuimen muutoksenhaun johdosta uudelleen käsiteltäväksi palauttaman asian käsittelymaksusta vähennetään, mitä samassa asiassa aikaisemmin annetussa ympäristönsuojeluviranomaisen päätöksestä on peritty tämän taksan mukaisesti.

9.2 Jos tuomioistuin muutoksenhaun johdosta kumoaa päätöksen sen vuoksi, että hakija ei ole ollut hakemansa luvan tarpeessa, palautetaan mahdollisesti peritty maksu kokonaisuudessaan.

10 § Vakuuspäätöksen maksu
10.1 Ympäristösuojelulain 199 §:n mukaisen vakuuden hyväksymistä koskevan asian käsittelystä peritään lisämaksu, joka on 10 % kyseistä toimintaa koskevasta 3 §:n mukaisesta maksusta.

11 § Maksusta, maksun palauttamisesta ja poikkeuksesta päättäminen
11.1 Maksusta, maksun palauttamisesta, maksun alentamisesta, maksun kohtuullistamisesta ja maksun lykkäämisestä määrää kunnan ympäristönsuojeluviranomainen pääasiaa koskevassa päätöksessä.

12 § Maksun suorittaminen ja periminen
12.1 Maksu on suoritettava viimeistään 14 vuorokauden kuluessa siitä, kun asiaa koskeva päätös on saanut lainvoiman. Viivästyneestä maksusta peritään kulloinkin voimassa olevaa viivästyskorkoa korkolain (633/1982) 4 §:n tarkoitetun korkokannan mukaan.

12.2 Mikäli tämän taksan mukaista maksua ei muistutuksesta huolimatta ole maksettu, voidaan se periä ulosottotoimina ilman erillistä tuomiota tai päätöstä siinä järjestyksessä kuin verojen ja maksujen täytäntöönpanosta annetussa laissa (706/2007) säädetään.

13 § Taksan soveltaminen
13.1 Maksu määräytyy hakemuksen, ilmoituksen tai muun asian vireilletulopäivän taksanmukaisena. Maksun palauttamisen osalta noudatetaan maksun määräyspäivän taksaa.

14 § Voimaantulo
14.1 Taksa ja maksutaulukko ovat mahdollisesta muutoksenhausta huolimatta voimassa 1.1.2016 alkaen.

Sovelletut oikeusohjeet:

Valtion maksuperustelaki (150/1992) 4,5 ja 6 §

Ympäristönsuojelulaki (527/2014) 205 §

Jätelaki (646/2011) 144 §

Vesilaki (587/2011) 12 §

Korkolaki (633/1982) 4 §

Laki verojen ja maksujen täytäntöönpanosta (706/2007)

MAKSUTAULUKKO
	YMPÄRISTÖLUPAA EDELLYTTÄVÄ LAITOS TAI TOIMINTA (YsA 2 §) 
	Maksu (€)

	Metsäteollisuus
	

	• puunsuojakemikaaleja käyttävä laitos 
	2516

	
	

	Metalliteollisuus
	

	• metallien tai muovien elektrolyyttistä tai kemiallista pintakäsittelyä suorittava laitos 
	2516

	
	

	Energiatuotanto
	

	• polttoaineiden polttaminen laitoksessa 
	3056

	
	

	Kemikaalien tai polttoaineiden varastointi tai käsittely
	

	• polttonesteiden jakeluasema tai vaarallisen nestemäisen kemikaalin varasto 
	2516

	• grillihiilen valmistuslaitos 
	2516

	• kivihiilivarasto 
	2516

	
	

	Orgaanisia liuottimia käyttävä toiminta
	

	• laitos, jossa käytetään orgaanisia liuottimia 
	3596

	
	

	Malmien tai mineraalien kaivaminen tai maaperän ainesten otto
	

	• kivenlouhimo tai muu kuin maanrakennustoimintaan liittyvä kivenlouhinta 
	2786

	• kiinteä tai tietylle alueelle sijoitettava siirrettävä murskaamo, tai kalkkikiven jauhatus 
	2516

	
	

	Mineraalituotteiden valmistus
	

	• kiinteä betoniasema ja betonituotetehdas 
	2516

	• kevytsoratehdas tai kevytbetonitehdas
	2516

	• keramiikka- tai posliinitehdas 
	2516

	
	

	Nahan tai tekstiilien laitosmainen tuotanto tai käsittely
	

	• pesula 
	1706

	Elintarvikkeiden tai rehujen valmistus
	

	• teurastamo 
	2516

	• lihaa tai lihatuotteita käsittelevä tai jalostava laitos 
	2516

	• kalaa tai kalastustuotteita käsittelevä tai jalostava laitos 
	2516

	• pelkän maidon keräily-, käsittely- tai jalostuslaitos tai juustomeijeri tai jäätelötehdas 
	2516

	• kasviperäisiä raaka-aineita käsittelevä tai niistä tuotteita jalostava laitos tai eineksiä valmistava laitos
	2516

	• makeistehdas 
	2516

	• panimo, mallastehdas, siiderin ja viinin valmistus käymisteitse, virvoitus- tai alkoholijuomia valmistava laitos 
	2516

	• mallas-, alkoholi- tai virvoitusjuomien pakkaamo 
	2516

	• rehua tai rehuvalkuaista valmistava tai sekoittava teollinen laitos 
	1976

	
	

	Eläinsuojat
	

	• eläinsuoja 
	1706

	• turkistarha 
	1706

	
	

	Liikenne
	

	• muu lentopaikka kuin lentoasema 
	2516

	• linja-auto-, kuorma-auto- tai työkonevarikko 
	1976

	• ulkona sijaitseva moottoriurheilurata 
	2516

	
	

	Jätteiden ja jätevesien käsittely
	

	• maankaatopaikka sekä tiili-, betoni- tai asfalttijätteen käsittely 
	1976

	• vaarallisen jätteen, romuajoneuvojen tai SER vastaanotto- tai varastointipaikka 
	2516

	• autopurkamo 
	2516

	• ruhojen tai eläinperäisen jätteen käsittelylaitos 
	1976

	• muu jätteiden ammattimainen tai laitosmainen hyödyntäminen tai käsittely 
	1976

	• jätevesien käsittely tai muu toiminta, josta saattaa aiheutua vesistön pilaantumista 
	1436

	
	

	Muu toiminta
	

	• ulkona sijaitseva ampumarata 
	3056

	• pysyvä, ulkona sijaitseva laitosmainen suihkupuhalluspaikka 
	1976

	• kiinteä eläintarha tai huvipuisto 
	1976

	• krematorio tai lemmikkieläinten polttolaitos 
	2516

	 Ympäristönsuojelulain 27 §:n 2 momentin 3 kohdan mukainen toiminta, josta saattaa aiheutua eräistä naapuruussuhteista annetun lain (26/1920) 17 §:n 1 momentissa tarkoitettua kohtuutonta rasitusta

	1976

	MUU KUIN YMPÄRISTÖLUPAA EDELLYTTÄVÄ TOIMINTA
	

	Ympäristönsuojelulain 12 luvun mukainen ilmoituksen käsittely, ei sis. lehtikuulutusta
	

	• tilapäistä melua tai tärinää aiheuttava toiminta poislukien yli 2 vuorokautta kestävät yleisötapahtumat tai festivaalit 
	162

	• yli 2 vuorokautta kestävät yleisötapahtumat tai festivaalit  
	594

	• koeluonteinen toiminta
	1080

	• poikkeukselliset tilanteet 
	1080

	
	

	Vesilain mukainen asioiden käsittely, ei sis. lehtikuulutusta
	

	• tutkimuslupa (VL 18:7 §) 
	432

	
	

	Muun asian käsittely / ei kuulemiskustannuksia
	

	• valvontaohjelman mukaiset asiat 54 €/h
	

	• tarkkailusuunnitelman käsittely ja hyväksyminen
	216

	• muun kuin haittaa kärsivän asianosaisen aloitteesta vireillepantu ilmeisen perusteeton asian käsittely 
	324

	• poikkeus ympäristönsuojelumääräyksistä, esim. vapautukset viemäriin liittymisestä ja öljysäiliön maahan jättämiset 
	108

	
	

	Muu ympäristönsuojelulain tai vesilain mukainen asian käsittely, 54 €/tunti (esim. luvan rauettaminen tai ojitusasiat)
	

	
	

	Ympäristönsuojelulain 116 §:n mukainen toiminnan rekisteröinti
	

	• energiantuotantolaitos
	1080

	• asfalttiasema, kemiallinen pesula tai muu toiminta, jossa käytetään haihtuvia orgaanisia yhdisteitä 
	648

	• polttonesteiden jakeluasema 
	540

	
	

	Ilmoitus jätelain 100 §:n mukaisesta keräystoiminnasta jätehuoltorekisteriin
	

	• 1 keräyspaikka 
	162

	• 2-10 keräyspaikkaa 
	324

	• 11- keräyspaikkaa 
	486


